cyanic-selkie/wikianc huggingface dataset:
هېرمېز
نوم او سرچینه
د هغه دیني دود په یونان کې په لرې پرتو سیمو کې منځ ته راغلی، ښایي یې هغه په ​​​​اصل کې د طبیعت، بزګرانو او شپنو اړوند خدای تصور کېږي. دا هم شونې ده چې هغه د شماني (په جادو تداوي) صفاتو په درلودلو چې د غیب ویلو، خلاصون، جادو، قربانیو او ابتدا (د دین پیل) سره تړاو لري، له پیل راهیسې یو معبود وي او د هستي د نړۍ له نورو برخو سره اړیکه لري، یعنې د لیدونکې او نه لیدونکې نړۍ ترمنځ د منځګړیتوب دنده پر مخ یوسي. د یوې تیورۍ له مخې چې د پوهانو له لوري په پراخه کچه منل شوې،  هېرمېز د پان (بیابان او شپنو) خدای په بڼه رامنځ ته شوی، چې د خپلو ځانګړتیاوو پر بنسټ، د پوله ټاکونکي خدای په توګه، د بومي-هند-اروپایي پېهیوسون شپني خدای بڼه وي. وروسته، د دې لقب د اصلي نوم ځای ونیو او هېرمېز د پیغام وړونکو، مسافرینو او پولو د خدای په توګه دنده په غاړه اخستې، چې په اصل کې د پان خدای په غاړه وه، پداسې حال کې چې پان پخپله په خپل کلیوالي صف کې خپل اصلي نوم خوښاوه چې د ارکاډیا په نسبتاً جلا غرنۍ سیمه کې د بیابان خدای و. په وروستیو کیسو کې، وروسته  له هغه چې د پان دیني دود بیا په اټیکا کې معرفي شو، ویل کېدل چې پان د هېرمېز زوی دی.
رومانتیزم / خیال پالنه
کلیمه پېژندنه
د رومانتیزم د منتقدینو بنسټ ایښودونکو اګسټ ویلیم شلیګل او فریدریک شلیګل په ۱۷۹۰ لسیزه کې د «رومانټیک شعر» په اړه خبرې پیل کړې، او له روحي اړخه ېې د "کلاسیکې دورې" سره مقایسه کړو نه د نېټې له اړخه. فریدریک شلیګل په خپله مقاله کې «په شعر خبرې اترې-۱۸۰۰ Dialogue on Poetry))» لیکي چې: « زه د پخوانیو عصريانو په منځ کې رومانتيزم لټوم، په شکسپیر کې، په سروینټس کې، په ایټالوي شعرونو کې، د ځوانمردي په دوره کې، د مینې او افسانې په هغه وخت کې چې پیښې او کلیمې ترې خپله سرچینه واخیسته»، د دې اصطلاح عصري مفهوم په فرانسه کې په پراخه کچه د ګرمین ډي سټیل له خوا د هغې په کتاب «دی ایل ایلیمګن -۱۸۱۳ (له آلمانه څخه - چې په جرمني کې د هغې سفرونه بیانوي)» کې د دوامداره کارولو له امله څخه خپور او مشهور شو.
د سويډن اقتصاد
د ۱۹۹۰ز لسيزې بحران
د شتمنۍ وده د افلاس پر مهال پای ته ورسېده. حکومت د «جي ډي پي» له نږدې ۴٪ مصرف څخه، نږدې يو په څلور برخه د بانکدارۍ شتمنۍ په خپل واک کې واخستې. په عام ډول دا حالت د «ستاکوهلم حل لارې» په نوم پېژندل کېدو. په ۲۰۰۷ز کال کې، د متحده ايالاتو فدرالي ريزرف ويلي چې «د ۱۹۷۰ز لسيزې په لومړيو کې، سويډين په اروپا کې يو له لوړو عايدات لرونکو څخه و؛ اوسمهال، د دې هېواد مخکښوالی په ټوله معنا ختم شوی...، په همدې بنسټ، ان ښه مديریت شوی مالي بحران هم په حقيقت کې داسې خوشاله کوونکې پايله نه لري».
اي. او. ویلسن
اډوارډ اوسبورن ویلسن (زوکړه د ۱۹۲۹ز کال د جون ۱۰مه ـــ مړینه د ۲۰۲۱ ز کال د ډسمبر ۲۶مه ) یو امریکایي بیولوژي پوه، طبیعت پوه او لیکوال و. د هغه تخصص په مایرمېکولوژۍ (myrmecology)، د مېږتونونو په پوهنه کې و. د ډېویډ اتېنبورو په حواله هغه د نړۍ مخکښ متخصص و. هغه ته د "مېږتانه سړي" لقب ورکړل شوی و.
د ژوند لومړني وختونه
په نهه کلنۍ کې، ویلسن په واشنګټن ډي سي کې په راک کریک پارک کې خپل سفرونه پیل کړل. هغه د حشراتو په راټولولو پیل وکړ او له پتنګانو سره یې ځانګړې علاقه پیدا کړه. هغه به پتنګان له جارو ګانو، د بالا پوښ د کوټ بندونو او د پنیر کڅوړو څخه د جوړو شوو جالونو په واسطه  نیول. دغو سفرونو ته تګ له مېږیانو سره د ویلسن د لېوالتیا سبب شو. هغه په خپل ژوند لیک کې تشرېح کړي دي چې هغه څرنګه یوه ورځ د یوې ورستې شوې ونې پوستکی راجلا کړ او سیترونېلا مېږیان یې ترې لاندې وموندل. هغه کارګر مېږیان چې ده هلته وموندل لنډي، چاغ، ځلاند زېړ وو، او له ځانه یې یو قوي لیمویي بوی خپراوه.
حرفه
له ۱۹۵۶ز کال څخه تر ۱۹۹۶ز کال پورې، ویلسن د هاروارډ د تدریسي هیئت یوه برخه و. نوموړي د مېږیانو د طبقه بندي کوونکي په توګه پیل وکړ او د هغوی په مېکرو تکامل باندې د پوهېدو لپاره یې، او دا چې مېږیان له چاپېریالي ناخوالو څخه په تېښته او  نویو استوګنځایونو ته په تګ سره، څرنګه نویو نوعو ته انکشاف کوي، کار وکړ.
ویلسن له ویلیام اچ. بوسېرت سره په ګډه، د حشراتو د اړیکې نیونې د نښو نښانو پر بنسټ د فېرومونونو یوې طبقه بندۍ ته پراختیا ورکړه. په ۱۹۶۰مه زېږدیزه لسیزه کې، هغه له ریاضي پوه او اېکولوژېست رابرت مک ارتر سره په ګډه د نوعو د تعادل تیورۍ ته په پراختیا ورکولو کې هلې ځلې وکړې. په ۱۹۷۰یمه زېږدیزه لسیزه کې هغه او دنیال اس. سیمبرلاف دغه تیوري د فلوریډا کیز (Florida Keys) د ګڼو ونو په ټاپو ګانو کې وازمویله. دوی د حشراتو ټولې نوعې له منځه یوړې او د نویو نوعو په واسطه یې د نوي نفوس مشاهده وکړه. د ویلسن او مک ارتر کتاب د ټاپو د بایوجغرافیې تیوري د چاپېریال پوهنې په یو ستندرد متن باندې بدل شو.
آلن ټورینګ
کورنۍ
ټورینګ د لندن په مایډا ویل کې هغه مهال وزېږېد چې پلار یې جولیوس ماټیسون ټورینګ (۱۸۷۳- ۱۹۴۷ زکال) د هند په چاتراپور کې د سلطنتي ملکي خدمتونو (هندي ملکي خدمت) او وروسته د مدراس په پریزیډنسي کې چې اوس مهال د هند اودیسا ایالت ته اړوندېږي، له دندې څخه په رخصتي راغلی و. د ټورینګ پلار د کشیش جان رابرټ ټورنیګ زوی و چې د سکاټلنډي سوداګرو کورنۍ ته اړوند و او په هالنډ کې استوګن و؛ د دوی په کورنۍ کې یو بارونټ هم شامل و. د ټورینګ مور، د جولیوس ښځه، ایتل سارا ټورینګ نومېده (کورنی نوم یې سټوني و؛ ۱۸۸۱- ۱۹۷۶ زکال) چې د مدراس د اوسپنۍ پټلې د سر انجینر اډوارډ والر سټوني لور وه. د سټوني کورنۍ ټیپرری او لانګفورډ ایالتونو ته اړونده انګلیسي- ایرلنډي پروتستانت اشرافي کورنۍ وه؛ په داسې حال کې چې ایتل خپل ماشومتوب په کلر ایالت کې تېر کړی و. جولیوس او ایتل د ۱۹۰۷ زکال د اکتوبر په لومړۍ نېټه د دوبلین د کلایډ روډ سیمې په باتلومیو کلیسا کې واده وکړ.
د بودو مقبره
حوالې
وېشنيزه:بودايز وېشنيزه:بودايزم وېشنيزه:بودایي دین
انجنا اوم کشيپ
وختي ژوند او زدکړه
انجنا په رانچي کې د بهومیهار ذات اوم پرکاش تیواري په کور کې زېږېدلې، اوم پرکاش د هندي پوځ د لنډ خدمت کمیسیون کې ډاکټر و چې د بنګله دېش د آزادۍ جګړې پرمهال یې دنده ترسره کوله.
ژورنالیزم
انجانا په هند کې د ټولنیز مظلوم طبقو د اندیښنو او ورته مثبت عمل پروړاندې د قوي غږ په توګه بیان شوی.
ټولنيز مالکيت
موخې
ټولنيز مالکيت د استثمار د مارکسي مفهوم د پای ته رسولو په موخه په بېلابېل ډول پالل کېږي، چې دا ډاډمن کړي چې په ټولنيز توليد کې د عايد وېش انفرادي ونډې منعکس کوي، له ټيکنالوژيکي بدلون څخه راپورته کېدونکې بېکاري له منځه يوسي، د اقتصاد د ډېرښت يو څه زيات برابري غوښتونکی وېش ډاډمن کړي يا له بازار څخه پرته (غير بازار) سوسياليست اقتصاد لپاره بنسټونه رامنځته کړي.
ویلیم هاورډ ټافت
د ټافت ادارې له خوا د محافظت او انحصار ضد ثبت شووقضیو په اړه شخړې د ټافت او روزولت د بېلتون لامل شوې. ټافت له ولسمشرۍ وروسته د پروفیسر په توګه، ییل ته ستون شو او خپلو سیاسي فعالیتونو ته یې دوام ورکړ او د یوې اتحادیې له لارې یې د جګړې پر وړاندې د سولې د پلي کولو لپاره کار کاوه. په ۱۹۲۱ز کال کې، ټافت د هارډینګ له خوا د قاضي القضات په توګه وګومارل شو، چې له اوږدې مودې راهیسې یې په لټه کې و. ټافت د قاضي القضات په توګه سوداګریزو چارو کې محافظه کار و او د هغه په ​​وخت کې د انفرادي حقونو په برخه کې پرمختګونه شوي وو. هغه د ۱۹۳۰ز کال په فبروري کې د خرابې روغتیا له امله استعفا ورکړه او په راتلونکې میاشت کې مړ شو. هغه لومړی ولسمشر او د سترې محکمې لومړی قاضي و، چې په ارلینګټن ملي هدیره کې ښخ شو. ټافت په عمومي توګه د متحده ایالاتو د ولسمشرانو په ډلبندي کې د منځنۍ درجې ولسمشرانو له ډلې شمېرل کېږي.
بهرنۍ تګلاره
ټافت په بهرنیو چارو وزارت کې جوړښتي بدلونونو ته په لومړیتوب ورکولو سره وویل: « دا وزارت د۱۹۰۰ز کال پر ځای د ۱۸۰۰ز کال کې د حکومت د اړتیاو پر بنسټ تنظیم شوی». دا وزارت د لومړي ځل لپاره په جغرافیایي وېشنه کې د لرې ختیځ، لاتینې امریکا او لوېدیځې اروپا لپاره تنظیم شوی. په دغه وزارت کې د خدمت کولو لپاره لومړی روزنیز پروګرام جوړ شو او ګومارل شوو کسانو د دندې تر اخیستو دمخه یوه میاشت په واشنګټن کې تېره کړه. ټافت او د بهرنیو چارو وزیر ناکس پیاوړې اړیکې درلودې او ولسمشر د بهرنیو او کورنیو چارو په اړه د هغه مشورې اورېدلې. د تاریخ لیکونکي پاولو ای کولیټا په وینا: ناکس یو ښه ډیپلوماټ نه و او له سنا، مطبوعاتو او له ډېري بهرنیو مشرانو سره په ځانګړې توګه له لاتینې امریکایي مشرانو سره یې خرابې اړیکې درلودې.
پان ایرانیزم
د ایران د ویش په اړه
هوشنګ تلی د پان ایرانیزم له مشرانو څخه دی، د پان ایرانیزم د مکتب هدف د تاریخ په اوږدو کې د ټولو ایرانیانو یووالی ګڼی او وایی چې دا یووالی یوازې په خاصو وختونو کې مات شوی دی کله چې ایران له پوځ سره مخامخ شو. بریدونه، ماتې، د اشغال او جلا کیدو تړونونه. د بېلګې په توګه، هغه دا قضیو ته اشاره کوي: د Achaemenid دوره کې د الکساندر برید، چې د ایرانيزم او د ایران د خلکو د یووالي څرګندونه وه. له هغه وروسته پارتیانو او بیا ساسانیانو وکولای شول چې ایرانیان یو ځل بیا د زرو کلونو لپاره سره متحد کړي. ب- د تازیان برید او د ایران د پولو تخریب. له هغه وروسته صفويان وتوانېدل چې ايران او ټول ايراني قومونه سره يو کړي. ج- په ۱۷ پېړۍ کې د روسیې او انګلستان له خوا د ایران جلا کېدل:
- اخال (۱۸۸۱) له ایران څخه د خوارزم او فرارود جلا کول
د میزبان – پرازیټ هم مهاله تکامل
په ژنټیکي بدلونونو کې د هغو په نسلي تولید کې په اللونو کې بدلونونه او د منفردو ژنونو بېلابېل اشکال شاملېږي. دا د دریو عمومي انتخابي محرکینو په واسطه ټاکل کېږي: منفي فریکانس ته تړلی انتخاب، هغه مهال چې یو نادر الل د انتخابي مزیت لرونکی وي؛ هتروزیګوت مزیت او یو مزیت لرونکي الل ته نږدې جهت لرونکی انتخاب. ممکنه پایله هم په پرازیټي شمېر کې جغرافیايي موزاییک دی، ځکه چې میزبان او پرازیټ دواړه له چاپېریالي شرایطو سره چې د مکان او زمان له مخې له یوبل سره توپیر لري ځان همغږی کوي.
د میزبان او پرازیټ هم مهاله تکامل هرچېرې؛ په طبیعت، انسان، اهلي حیواناتو او کروندو کې شتون لري. ګڼ شمېر ناروغۍ لکه مالاریا، ایډز او انفلونزا د هم مهاله تکامل کوونکو پرازیټونو څخه رامنځته کېږي.
لنډه کتنه
میزبانونه او پرازیټونه په یو بل باندې متقابل انتخابي فشار واردوي، هغه چې کېدای شي د چټک متقابل همغږي توب لامل وګرځي. په لنډ مهالو نسل لرونکو ژوندیو موجوداتو کې د کوربه – پرازیټ هم مهاله تکامل کېدای شي په لنډو مهالو دورو کې څرګند شي، هغه چې د تکاملي بدلونونو څېړنه په صحرایي او لابراتواري شرایطو کې په واقعي زمان کې د امکان وړ ګرځوي. له دې امله دغه فعل او انفعالات کېدای شي د دغه رایج تصور پر وړاندې د متضادې بېلګې په توګه څرګند شي چې له مخې یې تکامل کېدلای شي په اوږد مهال کې تشخیص شي.
شيرين عبادي
عبادي د وکيلې په توګه
تر ۲۰۰۴ زکال پورې عبادي د تهران په پوهنتون کې د قانون د استادې په توګه کار کاوه، په داسې حال کې چې په ايران کې يې د وکيلې په توګه هم دنده تر سره کوله. نوموړې د ماشومانو او ښځو د حقوقي حيثيت د پياوړي کولو یوه مبارزه ده، چا چې وروسته د سمونپال محمد خاتمي د ۱۹۹۷ز کال د مۍ مياشتې د ولسمشريزو ټاکنو پر مهال مهمه ونډه تر سره کړه.
سياسي اندونه
د «ايران بيداري» په نوم د هغې په کتاب کې، عبادي د اسلام، ديموکراسۍ او جنسيتي برابرۍ  په اړه خپل سياسي / مذهبي اندونه تشریح کړي دي. "په وروستيو ۲۳ کلونو کې، له هغې ورځې راهيسې چې زه د قاضي له دندې لرې شوم، له هغې ورځې څخه د تهران په انقلابي عدالتونو کې د جنګېدو تر کلونو پورې، ما يواځې يوه خبره تکرار کړې ده: د اسلام يو داسې تشریح چې له برابرۍ او جمهوريت سره سمون لري، د عقيدې يوه باوري څرګندونه ده. دا مذهب نه دی چې ښځې وتړي، بلکې دا د هغو خلکو ټاکلي اوامر دي، څوک چې هيله لري له دوی سره وتړل شي. دې باور، تر څنګ يې دې يقين چې په ايران کې بدلون بايد په سوله ييز ډول او له داخل څخه منځ ته راشي، زما کار ته پیاوړتيا ورکړې ده»."
د ۲۰۱۴ ز کال د روسیې په ملاتړ په اوکراین کې ناکراري
مخینه
روسي پلوه فعالینو، د مارچ په لومړۍ نېټه د اوکراین په ختیځ کې په بېلابېلو ولایتونو کې د سیمه يیزو دولتي ادارو ودانۍ، د لنډ وخت لپاره اشغال کړې. د مارچ په ۱۱ مه نېټه، وروسته له هغه چې د سیمه ییزو پولیسو ډلو او د اوکراین د امنیت خدماتو ودانۍ بېرته ونیولې، ټول اشغال پای ته ورسېد. په دونیتسک کې، د مارچ د ۱۳ مې نېټې د لاریون په ګډون چې په کې یو اوکراین پلوه لاریون کوونکی په چاقو ووژل شو، لاریونونه په زیاتره حالاتو کې تاوتریخوالي ته واوښتل. په کیف کې، د مارچ په ۱۵ مه نېټه د اوکرایین وطندپرستو ډلو ملیشو د میدان ضد یو مظاهره کوونکی او یو لاروی هغه وخت ووژل، چې د میدان ضد مظاهره چیانو د ښي اړخ په مرکزي دفتر یې برید وکړ.
د اپریل د میاشتې په ۱۷مه نېټه، د ولادیمیر پوتین له پروګرام سره د دولسمې مستقیمې اړیکې په مهال، د روسیې ولسمشر د کریمیا د دفاعي سرتېرو تر څنګ د روسیې د وسله والو ځواکونو کارول ومنل، خو د اوکراین حکومت، اروپایي اتحادیې او د متحده ایالاتو هغه تورونه یې رد کړل، چې ګواکي د اوکراین په ختیځ کې د روسیې ځانګړي ځواکونه ناکراریو ته لمن وهي.
جاوه يي ليکدود
اوس مهال په دې ليکدود کومه چاپي رسنۍ نه خپرېږي.
جاویاني الفبا د اکتوبر په 2009 کې په 5 نسخه کې. 2 په یونیکوډ کې اضافه شو.
د متحده ایالاتو بهرنۍ اړیکې
هندوستان
هندوستان او امریکا دا مهال په کلتوري، سټراټیژیکو، پوځي او اقتصادي برخو کې پراخې اړیکې لري او دا اړیکې د باور جوړونې د اندازه کولو (CBM) په پړاو کې دي، تر څو د متحده ایالاتو د بهرنیو تګلارو له خوا رامنځته شوی د باور د کمښت او د ټکنالوژۍ د نه منلو میراث ختم کړي، چې د دې کار له امله د څو لسیزو راهیسې د دغو هېوادونو ترمنځ اړیکې خړې پړې دي. کله چې په ۲۰۰۸ز کال کې د هندوستان او متحده ایالاتو ترمنځ ملکي اټومي تړون پای ته ورسېد؛ نو ناحقیقي تمو ( چې د اټومي برېښنا د تولید او ساتنې او مسؤلیت په تړاو د قراردادي تضمینونو په موخه د مدني ټولنې د تایید په هکله د عامه خلکو منفي نظر کم شوی دی) دې ته لاره هواره کړه چې عملي واقعیت تر سترګو شي، ترڅنګ یې پر ساحاتو د تمرکز لامل هم شو او له ځان سره یې مناسب سیاسي او ټاکنیز توافق درلود.
انټي باډي
د مدافعتي سيستم سره د ميليونونه جلا جلا انټيجين په پېژندنه کې د مرستې کولو لپاره، انټي باډي په دواړو سرونو کې د انټيجين نښلونکې برخې په يو ډول په پراخه ډولونو کې منځ ته راځي. د دې په عکس، د انټي باډي پاتې برخه په پرتليز ډول ثابته ده. دا يواځې په څو مختلفو حالتو کې موجوده وي، کومه چې د انټي باډي قسم او ايزوټايپ روښانه کوي: IgA, IgD, IgE, IgG او IgM. د انټي باډي د بدنې په ثابته برخه کې د مدافعتي سيستم له نورو برخو سره په تعامل کې شاملې برخې شاملې دي. په همدې بنسټ د قسم (ډول) له يو شمېر جوړښتي خصوصياتو پرته، له انټيجين سره تر يو ځای کېدو وروسته، د انټي باډي له خوا پيل شوي فعاليت ټاکل کېږي. له بېلا بېلو طبقو څخه انټي باډيز له دې امله هم مختلف دي چې دا په بدن کې چېرته او د مدافعتي غبرګون په کوم پړاو کې خوشې کېږي.
ښه اخلاق
کله چې خالد بن وليد (رضی الله عنه) عراق فتحه کړ: د عراق يوه دښته کې کليسا ومونده چې هغه کليسا ته «عین التمر» ويلې. په کليسا کې ۴۰ نفرو د انجيل ‌تدريس کې مشغول ول او د يادلو څخه بعد شرق ته ليګل کيدل چې عيسويت ته تبليغ وکړې. خالد بن وليد (رضی الله عنه) د عراق فتح نه بعد خوشى کړل، کليسا يي ړنګه نه کړه او هيڅوک هم ونه وژل.
دريم چې ايمان راوړ نو الله جل جلاله ورته «موسی بن نصیر» په نوم يو ﺯوې ورکړ. چې آفریقا او اندلس ( اوسنې اسپانیایی) يي فتحه کړې وه. د ته اسلام او اصيل مسلمانان وائي
منبع: تاریخ «الکامل» از ابن اثیر.
د ارمنستان تاریخ
ارمنستان د آرارات انجیلي غرونو په شاوخوا غرنۍ سیمه کې پروت دی. د هېواد اصلي ارمني نوم هایک (Hayk) ؤ، وروسته بیا هایستان (Hayastan) (په ارمني ژبه کې: Հայաստան) چې ژباړه یې 'د هایک خاوره' ده، د هایک او د پارسيي وروستاړي '-ستان' (خاوره) څخه اخیستل شوی. د هایک (د ارمنستان د افسانوي واکمن) تاریخي دښمن بېل یا بعل ( په اکدي ورته رېښه کې بېلو ) ؤ.
د اورارتو د اوسپنې د زمانې پاچهي (د آرارات لپاره آشوریان) په ځای د اورونتېد لړۍ ځایناستې شوه. د پارسي او ورپسې د مقدونیې واکمنۍ وروسته، د آرتاشس لړۍ له ۱۹۰ م.م. کال څخه د ارمنستان پاچهي رامنځته کړه او مخکې له دې چې د روم تر واکمنۍ لاندې راشي، د لوی تیګران تر واکمنۍ لاندې د خپل نفوذ اوج ته ورسېده.
د ارمنستان لومړی جمهوریت (۱۹۱۸-۱۹۲۰ز کلونه)
د څلورمې او نولسمې پیړۍ په اوږدو کې، د ارمنستان دودیزه سیمه د پارسیانو، شرقي رومیانو، عربانو، منګولیانو او ترکانو له خوا فتحه او حکومت یي پرې کاوه. د تاریخي ارمنستان ځینې برخې د لومړۍ نړیوالې جګړې په پایله کې د دغو دوو سترواکیو له ړنګیدو وروسته د عثماني سترواکۍ او د روسیې له سترواکۍ څخه خپلواکي ترلاسه کړه.
د سرګسیان صدارت(۲۰۰۸-۲۰۱۸ز کلونه)
سرژسرګسیان په هغه وخت کې د ارمنستان لومړی وزیر و او د ولسمشر کوچاریان ملاتړ یي درلوده، د ۲۰۰۸ ز کال د فبرورۍ په ټاکنو کې د ارمنستان د ولسمشرۍ څوکۍ لپاره تر ټولو ځواکمن نوماند بلل کېده. تیر پیتروسیان په رسمي ډول د ۲۰۰۸ ز کال د ولسمشرۍ په ټاکنو کې خپله نوماندي د ۲۰۰۷ ز کال د اکټوبر په ۲۶ په یروان کې اعلان کړه. هغه د کوچاریان حکومت په پراخ فساد تورن کړ چې په تیرو پنځو کلونو کې یې د «لږ تر لږه درې څخه تر څلور میلیارده ډالرو» غلا کړې وه. هغه د پیاوړې اقتصادي ودې په اړه د حکومت په ادعاوو نیوکه وکړه او استدلال یې وکړ چې کوچاریان او د هغه لومړی وزیر سرژ سرګسیان د ناګورنو قره باغ د ستونزې د حل لپاره دده هغه حل لاره ومنله چې لس کاله مخکې یي هغه وړاندیز کړې وه.
ګرو ګرنت صاحب
د کلمې یوځای کول
له دې وروسته د پاتې پنځو ګورو کلمې هم ورسره اضافه شوې. د لسم گرو ګوبند جی جلا کار د دسم گران په نوم پیژندل شوی. وروستي گرو، ګوبند سینګ جی، د خپل مرګ څخه یو کال دمخه په 1708 کې یو فرمان صادر کړ، چې بل گرو به د هغه ځای ناستی نشي. گرو گران صاحب به د لارښود په توګه وپیژندل شي او له همدې امله گرو گران صاحب د اوسني گرو په توګه پیژندل کیږي.
ماریان کروګر کافین
له فراغت وروسته کافین د هغه پراخ تبعیض له امله چې د ښځو پر وړاندې د نارینه و په کاري برخو کې یې شتون درلود؛ وه نه توانېده د معمارۍ په معتبرو شرکتونو کې ځانته دنده ومومي. هغې په ۱۹۰۵ زکال کې خپل ودانیز شرکت په نیویارک ښار کې جوړ کړ او خپلې چارې د لانګ آیسلنډ په چاپېر کې د باغونو په طراحۍ پیل کړې. نوموړې یو له هغو لومړنیو امریکايي ښځینه و څخه وه چې د مناظرو د حرفوي معمارې په توګه یې کار وکړ. د هغې مخ پر زیاتوالي شهرت د دې لامل وګرځېد چې د ختیځ ساحل له ځواکمنو مالداره کورنیو څخه د خپل کار په بدل کې پریمانه مزد ترلاسه کړي. په ۱۹۲۰ مه لسیزه کې هغه د متجده ایالاتو په ختیځ کې د مناظرو یو له مخکښو معمارانو څخه شوه. د کافین د چارو په پیرودونکو کې د دغه هېواد بډایه او مشهورې کورنۍ له دې ډلې د فریک، ونډربیلټ، هوټون او دو پانت کورنۍ شاملې وې.
لومړنی ژوند
په داسې حال کې چې دوی بې وزله و، خو د خپلې مور له لوړې طبقې خپلوانو سره ژوند هغې ته تقریبا اشرافي تربیت ورکړ او هغه یې د ختیځ ساحل له اشرافي ټولنې سره بلده کړ او پر مټ یې وکولای شول د ځان لپاره ټولنیزې اړیکې جوړې کړي، چې بیا ورته د ژوند په اوږدو کې دېرې ګټمنې تمامې شوې. له دې سره هغې هیڅ رسمي زده کړې وه نه کړې او همدغه کمبود ورته په پوهنتون کې د زده کړو پر مهال پام وړ ستونزې راوپارولې. پر ځای یې هغې په کور کې زده کړې وکړې، چېرې چې هغې له ښکلو هنرونو او همدارنګه له موسیقۍ خوند اخیست او په یوې ماهرې آس زغلونکې واوښته.
زده کړې
په پوهنتون کې د هغې د زده کړې کلونه هماغه ډول چې هغې توصیف کړي د «سخت کار یو اوږد مهاله» بې وقفې بهیر و چې یوازې د اوړي پر مهال له هېواد څخه په بهر ته تلو به یې ستړیا را کمه کېدله.
لومړی باسېل
له بزګرۍ څخه تر سترواکۍ پورې
د امپراتور مایکل په امر، باسېل خپلې مېرمن ماریا ته طلاق ورکړ او د ۸۶۵ کال شاوخوا کې یې د مایکل د خوښې معشوقې، آیدوکیا انجرینا سره واده وکړ. باسېل د عربانو په وړاندې د لښکر اېستنې په ترڅ کې دریم مایکل قانع کړ چې تره یې بارداس د بیزانس تخت ته سترګې نیولې او وروسته د ۸۶۶ کال د اپریل په ۲۱ د مایکل په موافقې سره یې بارداس وواژه. مخکې له دې چې باسېل د ۸۶۶ کال د مې په ۲۶  د شریک سترواک په توګه تاج په سر کړي، په دربار کې مخکښ شخصیت شو او د قیصر په خالي مقام کې وټاکل شو. په دې ترفېع کې ښايي د دریم مایکل له خوا چې خپله ډېر ځوان سړی ؤ، د باسېل منل کېدل شامل ؤ. عموماً په دې باور ؤ چې شپږم لیو د باسېل ځایناستی او نامتو زوی، په حقیقت کې د مایکل زوی ؤ. که څه هم داسې بریښېده چې باسېل همدا باور درلود (او له لیو څخه یې کرکه لره)، قیصر ته او بیا شریک سترواک ته د باسېل ترفېع، ماشوم ته مشروع او سترواک مور او پلار ور په برخه کړل او د بیزانس تخت باندې یې د هغه ځای کښېناستنه خوندي کړه. کله چې لیو وزیږېد، دریم مایکل دا پېښه په عامه ګاډۍ سورلیو سره ولمانځله، پداسې حال کې چې هغه په ​​واضح ډول په باسېل باندې امر وکړ چې د کوچني امپراتور په توګه د خپل نوي موقف څخه ناوړه ګټه وانه خلي.
کله چې دریم مایکل د باسیلیسکیانوس په نوم د بل درباري پلوري وکړه، باسېل دې پایلې ته ورسېد چې موقف یې کمزوری شوی. مایکل ګواښ وکړ چې باسیلیسکیانوس ته به د سترواکۍ دې لقب ورکړي او دې کار باسېل وهڅاوه چې د ۸۶۷ کال د سپټمبر د ۲۴ نېټې په شپه د مایکل د ترور په تنظیمولو سره د پېښو مخه ونیسي. کله چې باسېل د ملګرو یوې کوچنۍ ډلې ( چې پلار یې بارداس، ورور یې مارینوس او د تره زوی یې  ایلیون په کې شامېل وو) سره د ننه شول، مایکل او باسیلیسکیانوس د انتیموس په ماڼۍ کې د مېلمستیا وروسته له زیاتې نېشې بې سده شوی وو. د تالار د دروازو په قلفونو کې ګوټې وهل شوې وې او د دربار کارکوونکي ساتونکي نه ؤ ګمارلي؛ بیا دواړه قربانیان په توره ووژل شول. د دریم مایکل په مړینې سره، باسېل چې له وړاندې شریک سترواک اعلان شوی ؤ، په اوتومات ډول حاکم باسیلیوس شو.
ځای په ځای کېدونکی عنصر
د DNA ترانسپوزونه
د II ډول ځای په ځای کېدونکو عناصرو د موقعیت بدلون «کټ او پېست» میکانیزم د RNA په یوه منځګړي کې شتون نه‌لري. د موقعیت بدلون لړۍ د څوګونو ترانسپوزېز انزایمونو له‌خوا ګړندۍ کېږي. ځیني ترانسپوزېزونه، په ناڅرګنده توګه، د DNA هر ډول هدف مکان سره نښلي، په داسې حال کې چې ځیني نور بیا د هدف څرګندو لړیو سره وصل کېږي. ترانسپوزېز د هدف سیمې یوه برخه په تدریجي بڼه غوڅوي او تېرې زیږې څوکې رامنځ‌ته کوي، د DNA ترانسپوزون غوڅوي او هدف له برخې سره یې سرېښوي. د DNA یو پولیمیرېز، د تېرو او زیږو څوکو له‌امله رامنځ‌ته شوې تشې ډکوي او د DNA لیګېز د قند-فاسفېت شمزۍ تړي. دا د هدف برخې د تکثیر لامل ګرځي او د DNA د ترانسپوزونو د درج برخې کېدای شي په لومړي سر کې د لنډو مستقیمو تکرارونو (په تدریجي بڼه د هدف DNA غوڅېدنه چې د DNA پولیمیرېز په واسطه ډکېږي) او وروسته بیا د معکوسو تکرارونو له‌لارې (چې د ترانسپوزېز په واسطه د ځای په ځای کېدونکي عنصر د غوڅېدنې لپاره د اهمیت وړ دي) معلومې شي.
د «کټ او پېست» ځای په ځای کېدونکي عناصر تکثیر کېدلای شي، که چېرې د هغو د موقعیت بدلون د حجرې د دورې په S پړاو کې پېښ شي، کله چې یوه مرستندویه برخه مخکې تر مخکي غبرگه خو د هدف یوه برخه لا غبرگه شوې نه‌وي. د هدف په برخه کې د دغه ډول تکثیر په پایله کې جېن تکثیر وکړي، چې د جېنوم په تکامل کې د اهمیت وړ ونډه لري.
ګلوریا سټینیم
د ژوند لومړي کلونه
سټینیم په ټریلر (غټ ټرک) کې ژوند او سفر کاوه، له کوم څخه چې «لیو» د ګرځېدونکي لرغونو شيانو د سوداګر په توګه خپله سوداګري پر مخ وړله. د «ګلوریا» له زیږدنې مخکې، د هغې مور، «روت»، چې هغه مهال څلور دېرش کلنه وه رواني ستونزه درلوده، کوم څه چې هغه بې باوره، په فریبناکو تصوراتو کې ايساره کړه او کله کله به له تاوتریخوالي سره مخ وه. نوموړې له يوې ځواکمنې، تفریح خوښونکې، کتاب خوښونکې ښځې څخه په داسې يوې ښځې بدله کړه چې له يوازيتوب ډارېده، چا چې د دندې لپاره د زيات وخت حقيقت نه شوه پاتې کېدای او چا به چې ډېر کم وخت دومره تمرکز درلود چې يو کتاب ولولي. «روت» د رواني ناروغانو په روغتون کې او بهر اوږده موده تیره کړه. «سټینیم» لس کلنه وه کله چې د هغې مور او پلار بلاخره په ۱۹۴۴ز کال کې سره جلا شول. د هغې پلار کلیفورنیا ته ولاړ، څو کار پیدا کړي، په داسې حال کې چې هغه او د هغې مور په «ټولیډو» کې په ګډه خپل ژوند جاري وساته.
د همجنسپالنې په اړه د یهودانو لید
د همجنس پالنې په هکله بېلابېل تفسیرونه
دې موضوع ته سیراس اچ. ګورډن  د نږدې ختیځ چارو څېړونکي ( د بالکان خلیج ته څېرمه او لویدیځې اسیا هېوادنو ته نږدې ختیځ ویل کیږي، چې سوریه، ترکیه، عراق، اردون، قبرس، عراق او فلسطین پکې شامل دي، البته نږدې ختیځ او منځنی ختیځ په جغرافیایي لحاظ دوه بیلې جغرافیې دي) په خپل کتاب یاشار کې اشاره کوي وایي، ساموئیل ۲ (۱:۲۶) لیکي چې، داوود  به ویل " د جاناتان مینه ورته تر هرې بلې مینې خوږه ده، حتی د ښځې سره د مینې په پرتله" چې خپله مینه یې د یوناني اشیل )  پهلوان او اتل ) مینې د پاتروکلوس سره، او یا د ګیلګمِش مینه د اینکوډو (چې د ګیلګمِش یو همزولی او ملګری و) سره "د یوې ښځې په توګه" پرتله کوي.
د اعدام د سزا تطبیق په تورات کې
د حاخامانو سنت په دې باور دي چې دغه ډول سزا د تېرو ۲۰۰۰  کلونو لپاره د سنهدرین او معبد  په نشتون کې د اجرا وړتیا نه ده لرلې. د یهودي کلاسیک حاخامانو( روحانیونو) منابع هیڅکله نه وایي چې همجنس پالنه په خپل ذات کې یو ناوړه او ناروا  کار ده او کوونکی یې ګنهکار دی، ام څوک چې د همجنس پالنې اړیکه لرلې وي په حرامو کې واقع شوی دی. خو که له دې عمل نه تیشووا(توبه) وکړي، یعنې له حرامو څخه لاس واخلي، له خپلو کړنو پښېمانه شي، له الله تعالی څخه بښنه وغواړي، او کلکه پرېکړه  وکړي چې نور به یاد ګناهونه نه کوي، ښایي خدای  یې وبښي.
اډيګيا جمهوريت
سرشمېرنه
=== حیاتي احصایې === سرچینه: د روسیې فدرالي دولتي احصایوي خدماتو ټولنه
ښځې په عراق کې
تاریخي شالید
د اوومې پېړۍ په جریان کې بودايي کشیشانو د خپلې بریا د یوې برخې په توګه له فارسیانو سره جګړه کوله چې ماتې يې خوړلې وه. ډورين ګنګرام (Doreen Gngram) د (Awakened) لیکوال د عراق ښځو وویل، چې دا هغه وخت وو چې عراقۍ ښځو سره مرستې کولو ته اړتیا وه. په ځانګړي ډول اوولس کلنه امينه بنت قيس (Amina bint Qais) لومړنۍ هغه ښځه وه چې د جګړ په لومړیو کې يې د یوې روغتیايي ډلې مشري کوله. د هغوی له بریا وروسته هغه عربانو، چې په بین النهرین باندې يې واکمني کوله، هغه هېواد عراق ونوماوه. د عباسي خلافت په ترڅ کې د لوړې طبقې په نارینه وو کې د وینځو درلودل عام وو او ځينې هغه ښځې، چې وینځي نه وې د پوهې او جاذبې له امله پېژندل شوې وې. د وخت ډېری پېژندل شوې ښځې غلامې وې چې له کوچنیوالي څخه د موسیقي، نڅا او شاعرۍ په برخو کې روزل شوې وې.
تمنا بهاټيا
روغتیا
تمنا بهټیا د ۲۰۲۰ کال د اکتوبر په لومړیو کې په کوویډ-۱۹ اخته شوه او د حیدراباد په یوه روغتون کې بستر شوه. هغه د اکتوبر په 18 روغه شوه.
د حجرې پوښل
سرطان
د بېلابېلو سرطانونو د درملنې لپاره د پوښل شویو یا کپسول شویو مایکرو کپسولونو استفادې ډېر پتانشیل څرګند کړی دی. یوه هغه تګلاره چې څېړونکو غوره کړې ده، د هغو مایکرو کپسولونو پیوند دی چې له جینيټيکي پلوه اصلاح شوې سيټوکین ترشح کوونکې حجرې لري. د دغه مورد یوه بېلګه «سیرون» او د هغه همکارانو هغه مهال وړاندې کړه چې له جینیټيکي پلوه اصلاح شوي IL-2 سیټوکین د تومور په وده کې ځنډ او د حیواناتو د پایښت په کچه کې ډېروالی وښود. له دې سره سره، د دغې درملنې ګټه د مایکرو کپسولونو په مقابل کې د مدافعاتي سیستم د غبرګون له امله لنډمهالې وه. د سرطان د ځپلو لپاره بله تګلاره د انجیوجېنېسېس مهاروونکو استفاده ده تر څو د ودې د هغو فکتورونو د انتشار مخه ونیسي چې د تومور د پراخېدو لامل کېږي. د هغو مایکرو کپسولونو د پیوند اغېزې په پراخه کچه څېړل شوې دي چې د انډوسټاټین د ترشح لپاره له جینیټيکي پلوه اصلاح شوې زینوجینیټک حجرې لري؛ انډوسټاټین د انجیوجینیک ضد درمل دي چې په تومور حجرو کې د اپاپټوزس یا د حجرو د پلان شوي مرګ لامل کېږي. له دې سره سره، د مایکرو کپسولونو دا مېتود د هغو ناروغانو په درملنه کې شونی نه و چې ګڼ تومورونه یې لرل او له همدې امله یې د کپسولونو د سیستماتیک پیوند په اړه وروستیو څېړنو ته لاره هواره کړه.
تبلیغات په پخواني شوروي اتحاد کې
د شوروي د سانسور اصلي بنسټ Glavlit، نه یوازې دا چې د نامطلوبو چاپي توکو د له منځه وړلو لپاره و، بلکې «پر ټولو خپرو شویو توکو کې د رژیم د ایډیالوژۍ د مراعاتولو» لپاره هم کارول کېده. د اسټالینیزم په دوران کې له رسمي تبلیغاتو انحراف له اعدام یا د کار کمپونو ته په وړلو سره مجازات کېده. له هغه وروسته، بیا دا ډول تنبیهي اقدامات د روان پیژندنې پر تنبیهاتو، زندان، له کار څخه شړلو او تابعیت اخیستو باندې بدل شول. د اسحاق بابیل په نوم یوه لیکوال خپل اعتمادي ملګري ته په خصوصي توګه ویلي وو: «په اوس وخت کې یو سړی یوازې له خپلې ښځې سره په ازاده توګه غږیدای شي، هغه هم په شپه کې په داسې حال کې چې سرونه یې په بړستن کې ور پټ کړي وي».
د تبلیغاتو تیوري
د تاریخ پوه پیټر کینز په وینا: «روسي سوسیالیستانو د ډله ییزې قانع کولو د تخنیکونو له نظري بحث سره هېڅ مرسته نه ده کړې.... بلشویکان هم هېڅکله د خلکو پر ذهنونو د اغیز کولو یا د هغوی د مغزو پرېمېنځنې لپاره د څلاکو لارو چارو په لټه کې نه وو». د کینز په وینا، دغه د لېوالتیا نشتوالی «د هغوی د تبلیغاتو له مفهوم څخه رامنځته شوی. هغوی تبلیغات د زده کړې یوه برخه بلل». په هغه مقاله کې چې په ۱۹۵۸ز کال کې خپره شوه، د سوداګرۍ د مدیریت ښوونکي، پوهاند ریمونډ باویر یې په اړه داسې وویل: « په حیرانوونکې توګه، روان پیژندنه او نور ټولنیز علوم کم تر کمه د شوروي په جمهوریتونو کې کټ مټ د هغو مقاصدو لپاره کاریدلي چې امریکایانو په عامه توګه تصور کاوه چې روان پیژندنه په مستبدو دولتونو کې د سیاسي تبلیغاتو او د انساني کړو وړو د کنټرول لپاره کارول کېږي».
ښوونځي او د ځوانانو سازمانونه
د شوروي د تبلیغاتو یوه له تر ټولو زیاته مهمه موخه د نوي شوروي سړي رامنځته کول و. ښوونځيو او د کمونیست ځوانانو سازمانونو لکه ځوان مخکښانو او کمسومول له «وړو بورژوا» کورنیو څخه د ماشومانو په لري کولو او د «ډله ییز ژوند په ډول» د وروستي نسل پر تلقین کولو کې خدمت وکړ. د ښوونځي یوه نظریه ویوونکي داسې وویل: «دا نظریه چې د ماشومانو رالویول د هغوی د مور او پلار دنده وه، نور په کلکه دغه نظریه رد شوه». "موږ باید ځوانان د کمونیستانو په نسل باندې بدل کړو. ماشومان لکه نرم موم داسې دي او ډېر انعطاف منوونکي دي او هغوی باید په ښو کمونیستانو باندې بدل کړای شي... موږ باید ماشومان د کورنۍ له مضرو اغیزو څخه وژغورو... موږ باید هغوی ملي کړو. هغوی باید د خپلو ماشومتوب له لومړیو ورځو د کمونیستي ښوونځیو د نفوذ تر اغیز لاندې راوستل شي... مور باید اړ اېستل شي څو خپل ماشوم شوروي دولت ته ورکړي- زموږ دنده همدا ده."هغه کسان چې له روسي انقلاب وروسته زیږېدلي، هغوی ته په صراحت ویل کېدل چې باید د ورورلۍ او عدالت یوه خیالي نړۍ جوړه کړي او باید د خپلو والدینو په څیر نه اوسي، بلکې باید په بشپړه توګه سره سره اوسي. د شوروي په ټولو ښوونځیو کې د لینین کونج (د شوروي د دولت د بنسټګر په اړه د تبلیغاتو ځای) جوړ شوی و. په ښوونځیو کې به مارشونه، سندرې او د شوروي رهبرۍ ته به د وفادارۍ لوړې تر سره کېدې. دلته یوه موخه دا وه څو په ماشومانو کې دا نظریه کې رامنځته کړي چې دوی په نړیوال انقلاب کې برخه لري چې دا په خپله له هر ډول کورنیو اړیکو څخه مهم و. پاولیک موروزوف، چا چې پټو پولیسو NKVD ته د خپل پلار پر وړاندې څرګندونې وکړې، د یوه ستر مثبت مثال په توګه وپیژندل شو.
د انګلستان څلورم اډوارډ
څلورم اډوارډ (زوکړه: د ۱۴۴۲ زکال د اپرېل ۲۸ مه – مړینه: د ۱۴۸۳ زکال د اپرېل ۹ مه) د ۱۴۶۱ زکال د مارچ له څلورمې نېټې څخه د ۱۴۷۰ زکال د اکتوبر تر درېمې او بیاځلي د ۱۴۷۱ زکال د اپرېل له ۱۱ مې نیټې څخه په ۱۴۸۳ زکال کې د خپلې مړینې تر مهاله د انګلستان پاچا و. نوموړي له ۱۴۵۵ زکال څخه تر ۱۴۸۷ زکال پورې د ګلونو په جګړه کې کلیدي رول درلود چې د یورکېستانو او لنکستریانو د ډلو ترمنځ د انګلستان کورنۍ جګړه وه.
اډوارډ فلانډرز ته وتښتېد، چېرې چې د نوموړي ملاتړ وشو او د ۱۴۷۱ زکال په مارچ میاشت کې یې په انګلستان برید وکړ؛ په بارنټ او توکسبري جګړو کې له بریا وروسته هغه یو ځل بیا واک ته ورسېد. لږ موده وروسته په ټاور اف لندن قلا کې د شپږم هنري جسد وموندل شو. له دې سره چې د لنکسټر د وروستي مدعي هنري ټوډور (وروسته اووم هنري) له خوا دوامداره ګواښونو شتون درلود، خو بیا هم اډوارډ په نسبي سوله کې دوولس کاله واکمني وکړه. هغه مهال چې نوموړی د ۱۴۸۳ زکال په اپرېل میاشت کې په ناڅاپي ډول ومړ، د هغه کوچنی زوی پنځم اډوارډ د هغه ځای ناستی شو، خو ډېر ژر یې ورور دریم ریچارډ واک ترې ونیو.
زوکړه او اجداد
ورته مهال له سیاستونو څخه الهام اخیستونکي د نامشروعیت تورونه د تاریخ پوهانو له خوا رد شوې دي. اډوارډ له خپلې خور او ورور؛ د کلارنس له دوک جورج او د بورګوندي له دوشس مارګاریت سره له فزیکي پلوه ورته وو، دوی لوړ قد او سپین رنګ درلود، په داسې حال کې چې د یورک دوک بیا لنډی او تور رنګی و. د هغوی کوچنی ورور چې وروسته پاچا دریم ریچارډ شو، په نږدې بشپړه توګه خپل پلار ته ورته و.
په ۲۰۰۸ کال کې په کابل سرینا هوټل برید
په کابل سرینا هوټل برید د ۲۰۰۸ کال د جنوري په ۱۴ مه نېټه د کابل سرینا هوټل په لوبغالي باندې یو بريد پیل شو و چې طالبانو یې پړه پر غاړه واخیسته.
مرګ ژوبلې
ویل کیږي چې شپږ تنه ووژل شول او شپږ نور ټپیان شول. په برید کې دوه نارویژیان په ډزو ویشتل شول او سخت ټپیان شول. له دوی څخه یو د ډاګبلادیت خبریال کارسټن تامسن و، چې درې ګولۍ  ویشتل شوی و او وروسته  د ټپونو له امله مړ شو. بل یې د ناروې د بهرنیو چارو د وزارت یو نارینه کارکوونکی و. دوی په کابل کې د آیساف د چک جمهوریت ساحوي روغتون ته د ناروېژي  سرتېرو له خوا  ولېږدول شول، چې توماسسن د ټپونو له امله د جراحي په جریان کې هلته مړ شو.
د بهرنیو چارو وزیر جوناس ګهر سټور
وروسته پلاوی د هوټل په زیر زمينی کې د بمونو ضد  خوندي ځای ته ولېږدول شو. د برید پر مهال سټور د افغانستان د بشري حقونو د کمیسیون له مشر سره خپله ناسته پیل کړې وه.
په ناروې کې لانجه
په ناروې کې برید او د توماسن مړینې په ځانګړې توګه هغه مهال لانجه راپورته کړه چې معلومه شوه چې د ناروې د بهرنیو چارو وزارت د سټور د لیدنې د امنیتي ترتیباتو په اړه د ناروې د پولیسو د امنیت خدماتو او د ناروې د استخباراتو وړاندیزونه له پامه غورځولي وو. په ځانګړې توګه یوه جنجالي پریکړه، چې کیدای شي د طالبانو د هدف په ټاکلو کې یې مرسته کړې وي، د سټور د سفر د مهال ویش، د هغه هوټل د نوم په ګډون چې هغه به د سفر څخه مخکې په کې اوسیږي، خپاره کړي وو. سربیره پردې، د آیساف د نارویژي ځواکونو لپاره دا یو طرزالعمل و چې د خوندیتوب له جزیاتو سره سم، لکه طبي تخلیه او زرهي موټر، په افغانستان د نارویژي هیئت ملتیا وکړي، د بهرنیو چارو وزارت دا ډول ملتیا رد کړه. له برید وروسته، د ناروې د وسله والو ځواکونو تر منځ سرچینو د ناروې د بهرنیو چارو وزارت د طبي تخلیې په اړه د مناسب بیړني پلان په نشتون تأسف څرګند کړ.
د فنلند کورنۍ جګړه
نړیوال سیاست
په فنلند کې د کورنۍ جګړې تر شا پروت لامل هغه سیاسي بحران و چې له لومړۍ نړیوالې جګړې څخه راولاړ شوی و. د لومړۍ جګړې د فشارر دروسیې سترواکي ړنګه کړه او او په ۱۹۱۷ کې د فبروري او اکتوبر د انقلابونو لامل شو. دې ړنګوالي د قدرت خلا او په ختیځه اروپا کې د فدرت لپاره د جګړې لامل شو. د فنلند د اوسنې پېر له دولت  ترمخه دولت (ګرند دوچي Grand Duchy) ( ۱۹۱۷ـ۱۸۰۹) په دې اړودوړکې فنلند راګیر پاتې شو. د جغرافیایي سیاسي اړخه، د وارسا او مسکودروازې ته لږ مهم، اود بالتیک د سمندر په واسطه د جلا کېدو له امله فنلند په نسبي توګه د ۱۹۱۸ ز کال تر لومړیو آرام پاتې شو. د جرمنۍ سترواکۍ او د روسانو ترمنځ جګړې په فنلندانو باندې غیر مستقیمه اغیزه وکړه. د ۱۹ پېړۍ له پای را دېخوا دفنلند ګرند دوچې Grand Duchy هیواد د روسېې د سترواکۍ د پرمخ تلونکې  پلازمېنې پیتروګرام اوسني سنټ پیترس برګ  لپاره د خامو موادو، صنعتي تولیداتو، خوراکي موادو اوکارګرانو سرچینه شوه چې د لومړۍ نړوالې جګړې دا رول نور هم ټینګ کړ. له ستراتیژک اړخه، فنلندي خاوره د ایستونیا او فنلند تر منځ د دروازې لږ مهمه شمالي برخه  او له پتروګراد او تر پتروګراد پورې د ناروا( په ایستونیا کې یو ښار)، د فندلند خلیج او کارا لین Karelian Isthmus تنګي  له لارې یوه حایله سیمه وه.
فعال استتار
د نور جبران
د نور د جبران استتار په روښانه بګروند کې د ترکیب په موخه له نور څخه په ګټنې ترسره کېږي. په سمندرونو کې نور له پورته خوا څخه لاندې ته راځي، له همدې امله هغه مهال چې سمندري حیوانات له لاندې څخه لیدل کېږي په خپل بګرونډ کې تیاره ښکاري. د سرپایانو یو شمېر ډولونه لکه چشمک وهونکي مرکب کبان د خپلو نور تولیدونکو غدو څخه په کار اخیستو نور تولید کوي څو له بګرونډ سره یو ډول مالوم شي. دغه چاره د سمندري حیواناتو ترمنځ ډېره معمول ده او له همدې امله په پراخه کچه شتون لري؛ له دې سره چې کېدای شي دا نور پیغامونه لکه د ښکار د جذب او یا هم پیغام لېږلو په موخه وي.
احتمالي ټکنالوژۍ
فعال استتار کېدای شي د نور غورځونکو ډایوډونو (organic light-emitting diodes) او نورو تکنالوژیو په مرسته چې کولای شي په یوه سطحه کې له ځانه نامنظم انځور وړاندې کړي، رامنځته شي. د یوې کمرې له انځوریزې ډاټا څخه په ګټنې کېدای شي یو جسم په کافي کچه پټ کړای شي او د درېدو پر مهال د انسان له سترګو او نوري حس اخیستونکو څخه پټ پاتې شي. استتار په حرکت سره ضعیف کېږي خو فعال استتار کولای شي د متحرکو شیانو لید ستونزمن کړي. له دې سره فعال استتار هر ځل په یو لوري کې غوره عمل کوي او دغه چاره په دې پوهې ته اړتیا لري چې د پټ کېدوني شي او د لیدونکي د ځای اړوند معلومات شتون ولري.
ګندهاري ژبه
څېړونکي په دې باور دي چې ګندهاري د نااريايي وګړو مورنۍ ژبه وه. د لرغون پېژندنې په استخراج کې، په ګندهاري ژبه کې د بودایزم اړوند څو نسخې موندل شوي دي. د مهایانا بودایي متنونه د کوشان د سلطنت پر مهال ژباړل شوي او چین ته لېږل شوي، له دغو متنونو څخه یو یې ختن ته نږدې د برچ پوټکي په طومار کې وموندل شو.
بابيزم
د باب له وژلو وروسته د هغه پلویان چې په "بابي" مشهور وو، د باب د وینا له مخې د " من یظهره الله " په لټه کې وو. په 1279 میلادي کال کې بهاء الله ځان ته " من یظهره اللهمن یظهره اللهه " یا د وحې د کتابونو څخه د وعده شوي یو په نوم یادیږي. ډېری بابيانو په هغه باور درلود چې اوس يې بهايي بولي. هغه وړه ډله چې له مرزا یحیی سوب عزل څخه وروسته پاتې شوه، بابي یې عزلي بلل کېده چې اوس یې شمېر لږ دی.
په ځنګل کې د شرعي بیان د پیل اعلان
د بدعت پیښه د ۱۲۶۴ هجري قمري کال د رجب په پای او د شعبان په لومړیو کې د باب د پیروانو تر منځ غونډه وه چې د ۱۸۴۸ میلادي کال د جون له پای او د جولای له پیل سره برابره وه. دا کنفرانس د باب غورځنګ په تاریخ کې یو مهم بدلون و.
د ښځو وضعیت ښه کول
هغه په خپلو لومړنيو اثارو کې له ښځو سره د چلند اصول او شاخص "احسن سبیل محبت" بیان کړی او لیکلي یې دي چې د سترګو د رپولو په اندازه د ښځو ځورول د خدای له حکم څخه سرغړونه ده.
انساني کرامت
د باب تر ټولو مهم عقیده دا ده چې معجزه، چې د طبیعت د قوانینو ماتول دي، د پیغمبر او دین له وظیفې سره هیڅ تړاو نه لري، یعنې د انسان اخلاقي او معنوي تعلیم او په پایله کې. دا د پیغمبر د صداقت ثبوت نه دی. باب د عقلیت او تجربې او د ساینس د پرمختګ په لاره کې د کلتور او ټولنې له پرمختګ سره په ټکر کې د معجزو شواهد موندلي او غواړي چې د دین ډګر له توهیناتو او جادو پراساس منطق څخه پاک کړي او د خلکو د درناوي لامل شي. د طبیعت قوانین او د حکمت کارول. د باب له نظره د خدای د موجودیت دلیل او ثبوت د طبیعت قوانین او د وجود سپیڅلی نظام دی، نه هغه عجیبې پیښې چې د هغه نظام رد وي. له بلې خوا، د معجزو له نظره، دا هم د خدای له عدالت سره په ټکر کې دی. یوه معجزه، حتی که دا ریښتیا وي، یوازې د هغو کسانو لپاره اعتبار لري چې په دې وخت کې یې شاهدان وو. باب د پېغمبر د حقانيت ثبوت او اندازه يوازې يو عامل ګڼي او هغه د پېغمبر کلام دى، چې په خپل خلاقيت سره د زمانې له اړتياوو سره سمون خوري او نوي فرهنګ، ارزښتونه او ماناوې راوړي. خلکو ته او د انساني کمال درجې ته د هغوی سره مرسته کوي.
سید علي محمد باب اصفهان ته جلاوطن شو
د مک ایون باب په وینا، هغه په غیر رسمي ډول د مجلس علماوو د ډیرو حاضرو علماوو لخوا په غیر رسمي توګه په اعدام محکوم شو. خو په دې وخت کې د باب د اعدام د مخنیوي لپاره د جنون رایه پورته شوه.
الېکسي دو توکوېل
توکوېل د فرانسې په سیاست کې فعال و، لومړی د جولای پاچاهۍ پر مهال (۱۸۳۰-۱۸۴۸) او بیا د دویم جمهوریت (۱۸۴۹-۱۸۵۱) په اوږدو کې، چې د ۱۸۴۸ کال د فبروري د انقلاب په پایله کې رامنځته شو. نوموړی د لويي ناپلیون بناپارټ د ۱۸۵۱ کال د ډسمبر د ۲مې له کودتا وروسته ځان له سیاسي ژونده ګوښه کړ او له هغه وروسته یې پر "زوړ رژیم او انقلاب" اثر کار پیل کړ. توکوېل ټینګار کاوه، چې د فرانسې د انقلاب اهمیت د فرانسې د دولت د عصري کولو او مرکزي کولو پروسې ته دوام ورکول وو، کومه چې د پاچا څوارلسم لويي په وخت کې پیل شوې وه. هغه په ​​دې باور و چې د انقلاب ناکامي د هغو مرستیالانو د کمې تجربې له کبله وه، چې د روشنګرۍ دورې غیرعملي ارمانونو ته له حده زیات پابند او لېوال وو.
توکوېل
په ۱۸۴۷ کال کې د کیڼ اړخو ځوانانو (Jeune Gauche) د ګوند جوړولو په هڅه کې شو، ترڅو د معاشونو او اجورې د زیاتوالي، زیاتېدونکو مالیاتو، او د کارګرانو د نورو غوښتنو او اندېښنو ملاتړ وکړي او له دې لارې د سوسیالیستانو جذابیت راکم کړي. توکوېل په ۱۸۴۲ کال کې د مانچ عمومي مشاور هم وټاکل شو او د ۱۸۴۹ او ۱۸۵۲ کلونو ترمنځ د دغه ډیپارټمېنټ د عمومي شورا رییس و. نوموړي له دویمې امپراتورۍ سره د بیعت نه کولو له کبله استعفا ورکړه. د یوه روایت له مخې، د توکوېل سیاسي دریځ په دغه وخت کې کمزوری شو ځکه پر نوموړي کیڼ اړخي او ښي اړخي دواړه بې باوره وو او له همدې کبله د فرانسې د پرېښودو لپاره د پلمې په لټه کې و.
ډیموکراسي په امریکا کې
توکوېل په خپر اثر "ډیموکراسي په امریکا کې" چې په ۱۸۳۵ کال کې خپور شو، د نوې نړۍ او د هغې مخ پر ودې دیموکراتیک نظم په اړه لیکل کړي. نوموړي د ټولنیزو علومو د یوه جلا شوي عالم له لیدلوري، د نولسمې پېړۍ په لومړیو کې د متحده ایالاتو له لارې د خپلو سفرونو په اړه لیکل کړي او دا هغه مهال و، چې د بازار انقلاب، د لوېدیځ پراختیا او جکسوني ډیموکراسۍ د امریکايي ژوند جوړښت ته بنسټیز بدلون ورکړی و.
وروستۍ لرغونې زمانه
اصطلاحات
ليکوالانو د وروستۍ رومي سترواکۍ، په څه ډول چې د ديوکلتيانوس له خوا بيا منظمه شوې وه، (۲۸۴-۳۰۵) او لومړيو منځنيو پېړيو تر منځ پر دوام ټينګار کړی، څوک چې هيله لري، تر څو په دې ټینګار وکړي چې د منځنيو پېړيو زړي، د سترواکۍ د مسيحي کېدو پر مهال د پرمختګ په حال کې وو او دوی هڅه کوله چې دې چارې ته په ختيځې رومي سترواکۍ يا بازينتيني سترواکۍ کې هم لږ تر لږه د اسلام تر راتګ پورې دوام ورکړي. په ورته وخت کې ځينو کډوالو او جرمني قبيلو،لکه: اوسټروګوټان او ويزيګوتانو خپل ځانونه په رومي کلتور کې دايمي پاتې کېدونکي ولېدل. په داسې حال کې چې« وروستۍ لرغونې زمانه» وايي چې: د پخوانۍ لرغونې زمانې ټولنيزاو کلتوري لومړيتوبونه، په منځنيو پېړيو کې په ټوله اروپا کې منل شوي وو. د« لومړنۍ منځنۍ پېړۍ» يا «لومړني بازينتيني» کاروونکي، د لرغونې ماضي او «کډوالۍ دورې» تر منځ په تشه ټينګار کوي او موخه يې دا ده چې د پخوانۍ لويديځې رومي سترواکۍ د پولو په دننه کې ، د جرمني سلطنتونو د رامنځ ته کېدو له امله پر پېښو شوو ګډوډيو تاکيد کم کړي، چې د فيوديراتيانو او ګوتيانو په مرسته، په ۴۱۸ زکال کې په اکويټينيا کې پيل شوي وو.
جنجيرا ايالت
د عثماني خلافت سره همکاري
د عثماني خلافت د تاریخ لیکونکو په وینا، د عثماني خلافت او جنجیره دولت ګډ پوځ په 1587 کې په یمن کې د پرتګالیانو سره جګړه وکړه او ماتې یې ورکړه. له دې پېښې وروسته د جنجیره ایالت په ټوله سیمه کې د پرتګالیانو د نفوذ په مخنیوي کې ډېر مهم رول ولوباوه.
د عثمانیانو سره د همکارۍ بله بېلګه د جنجیره په ایالت کې موندل کیږي. کله چې عثماني بېړۍ د لومړي ځل لپاره په ۱۵۳۹ میلادي کال کې د اندونیزیا آچه ولایت ته د عثماني امپراتورۍ نه مخکې په آچ کې ونښته، د جنجیره ایالت دوه سوه ملابار سړي په بېړۍ کې شامل وو. د دې سمندري کمپاین موخه د باتک او د سوېل ختیځې آسیا د سمندري سیمې سره مرسته وه.
ابجد
ځینې خلک دې شمېرو ته فوق العاده ملکیتونه منسوبوي.
تګلار
الف) د ځینو کتابونو سریزه پاڼې په دې شمېرو سره شمېرل کیږي.
ولادیمیر نابوکوف
ولادمیر ولادیمیرویچ نابوکوف (زوکړه: د ۱۸۹۹ زکال د اپرېل ۲۲ مه – مړینه: د ۱۹۷۷ زکال د جولای دویمه) چې د ولادیمیر سیرین په مستعار نوم هم پېژندل کېږي؛ روسي الاصله امریکايي ناول لیکونکی، شاعر، ژباړن او حشرات پېژندونکی و. نوموړی په روسیه کې زېږېدلی او په برلین کې یې د ژوند کولو پر مهال له ۱۹۲۶ زکال څخه تر ۱۹۳۸ زکال پورې په روسي ژبه خپل لومړني ۹ ناولونه لیکلي او همدلته یې له خپلې راتلونکې مېرمنې سره هم ولیدل. نوموړي متحده ایالاتو ته له کډوالۍ وروسته په انګلیسي ژبه لیکنو ته مخه کړه او په دې سره یې نړیوال شهرت وموند. نابوکوف په ۱۹۴۵ زکال کې د متحده ایالاتو تابعیت ترلاسه کړ او وړاندې له دې چې په ۱۹۶۱ زکال کې اروپا ته راوګرځي او د سوئیس په مونترو کې استوګن شي ډېر وخت یې د متحده ایالاتو په ختیځ ساحل کې ژوند وکړ.
د لولیتا (Lolita) په نوم د هغه ناول چې په ۱۹۵۵ زکال کې خپور شوی په ۲۰۰۷ زکال کې د معاصر کتابتون د ۱۰۰ غوره ناولونو په کتار کې څلورم ځایګی خپل کړ. کمزورې شعله لرونکی اور (Pale Fire) (۱۹۶۲ زکال) په همدغه نوملړ کې ۵۳ ځایګی درلود. د حافظې د خبرو (Speak, Memory) په نامه د نوموړي د خاطراتو کتاب د شلمې پېړۍ یو له مخکښو غیرداستاني اثارو څخه ګڼل کېږي چې د رانډوم هوس خپروندیې ټولنې د کتابونو په کتار کې اتم ځایګی لري. نابوکوف اووه ځله د داستان په برخه کې د ملي کتاب جایزه ګټلې.
روسیه
نابوکوف خپل ماشومتوب او نوې ځواني په سن پترزبورګ او د ښار په سویل لوري کې سیورسکایا ته څېرمه د ویرا په نامه کلیوالي املاکو کې تېره کړه. هغه خپل ماشومتوب «بشپړ» او «ټولې نړۍ ته اړوند» بللی ځکه له څو اړخونو څخه پام وړ و. د هغه کورنۍ په کور کې په روسي، انګلیسي او فرانسوي ژبو خبرې کولې او له همدې امله نابوکوف له ډېر کم عمر څخه په دریو ژبو خبرې کولای شوې. هغه څرګنده کړې چې لومړنی انګلیسي کتاب چې مور یې ورته لوستلی د سو تفاهم (Misunderstood) په نامه و چې فلورانس مونتګومری په ۱۸۶۹ زکال کې لیکلی و. نابوکوف د خپل وطن پرسته پلار په ناهلیتوب؛ وړاندې له دې چې په روسي څه ولوستلی شي، کولای یې شو په انګلیسي خط ولیکي او وه یې لولي. نابوکوف د خپلو خاطراتو «Speak, Memory» په کتاب کې د خپل ماشومتوب اړوند ډېر جزیات وړاندې کړي. په داسې حال کې چې د نوموړي کورنۍ تش په نامه ارتدوکس وه او ډېره لږ مذهبي لېوالتیا یې لرله. وروسته له هغه چې ولادمیر له مذهبي چارو سره لېوالتیا له لاسه ورکړه؛ هغه اړ نه و چې کلیسا ته ولاړ شي.
اتلسم لویيس
هغه د فرانسې واک ته تر رسېدو مخکې د پاچا ۱۶م لوئس د ورور په توګه د کاونټ اف پروېنس (دا په فرانسه کې يو لقب دی چې د سیمه‌ییزو فرانکي کورنیو، د بارسلون او انژو کرړې او د والوا او کاډټي کورنۍ یوې څانګې ته کارول کېده، ژباړن) لقب خپل کړی و، د ۱۷۹۲ کال د سېپټمبر په ۲۱مه یې د پاچاهۍ هېوادنی کنوانسیون لغوه کړ او ۱۶م لویي يې له واک څخه لرې چې وروسته له ګليوټین (په فرانسوي ژبه د اعدام هغې وسیلې ته ویل کېږي چې د سر پرې کولو لپاره کارول کېده، ژباړن) سره په دار کړل شو. کله چې د هغه ځوان وراره ۱۷م لويي د ۱۷۹۵ کال د جون په اولسمه په زندان کې ومړ، خپل کاونټ پرووېنس يې د اتلسم لويي په نوم د پاچا په توګه وټاکه.
سايشا سيګل
مسلک
سایشا په تیلګو فلم اکیل (2015) کې لومړی ځل کار وکړ. هغې په بالیووډ کې د اجی دیوګن سره په خپل دوهم فلم شیوای کې د کار کولو له لارې لومړی پیل وکړ. جون کې، د هغه فلم واناماګان په سینماګانو کې وګرځید، له دې فلم سره یې په تامیل فلمي صنعت کې خپل لومړی جوړ کړ. هغه بیا د تامیل ژبې په پرله پسې فلمونو کې راڅرګنده شوه او د تاميل صنعت یوه مهمه برخه شوه. په 2018 کې، هغه په تامل فلم کدیکتی سنګم کې د اداکار کارتي او جنګا سره د اداکار ویجی سیتوپاتي او ګجانیکانت سره د اداکار آریا سره او په 2019 کې د کپن په فلم کې د اداکار آریا او سوریا سره کار وکړ.
بهرنۍ اړیکې
وېشنيزه:1997 زېږېدنې
انو اگروال
لومړنی ژوند او مسلک
په 2001 کې، هغه جوګي شوه. انو اګروال په ممبۍ کې ژوند کوي او ناواده ده. هغه یوګا تمرین کوي او په یوه مرکه کې، انهو وویل
د مېږو اهلي کول
اروپا
په اروپا کې د پسونو روزنې چټکه وده وکړه. څېړنې ښیي چې تر میلاد شاوخوا ۶۰۰۰ کاله وړاندې د ماقبل‌التاریخ مهال د ډبرو د نوې دورې په جریان کې «کاسټیلنوویانو» چې د فرانسې په سوېل کې له اوسني مارسیل ښار سره نږدې د «شټونوف-لېس-مارټیګ» په شاوخوا کې اوسېدل، په اروپا کې د لومړنیو کسانو له ډلې وو چې اهلي پسونه یې ساتل. د لرغوني یونان تمدن له پیل راهیسې د لومړنۍ مالدارۍ په توګه پر مېږو/پسونو تکیه و او ان ویل کېږي چې هر څاروي ځانته نوم درلود. هغه سکانډینیوینیايي مېږې/پسونه چې دا مهال هم موجود دي او لنډې لکۍ او څو رنګه وړۍ لري، په پیل کې هم موجود وو. وروسته بیا د روم امپراتورۍ هم په پراخه کچه مېږې/ پسونه ساتل او رومیان د اروپا په ډېرو برخو کې د مېږو/پسونو په پاللو او روزلو ​​کې یو مهم عامل و.
د فرانسې بهرنۍ اړيکې
فرانکويس هولاندي “Francois Hollande”
سوسياليست فرانکويس هولاندي په ۲۰۱۲ز کال د ولسمشر په توګه ټاکنې وګټلې. نوموړي د اکراين پر وړاندې د روسيې د حرکتونو د مخالفت کولو او افريقا کې بنسټپال اسلامپالو پر وړاندې د جنګېدلو لپاره د پوځ لېږلو په برخو کې، له المان سره په نږدې همکارۍ کې، په عمومي ډول جنګ پلوی بهرنی سياست تصويب کړه. هغه د يونان د پور کړکېچ په برخه کې سخت دريځ غوره کړ. فرانکويس هولاندي افريقا کې دوه پوځي عمليات پيل کړل: مالي کې “Operation Serval” (د فرانسې وسله والو ځواکونو د يوې اسلامپالې بريا مخه ونيوله)؛ او “Operation Sangaris” (هلته د سولې بيا راوستلو په موخه، ځکه جې د بېلابېلو مذهبي ټولنو تر منځ کړکېچونه په تاوتريخوالي اوښتي وو). فرانسه لومړنی اروپايي هېواد دی، چې له متحده ايالتونو سره د عراق اسلامي دولت او ختيځ په بمبارولو کې له متحده ايالتونو سره يو ځای شوه. د ولسمشر هولاندي تر مشرۍ لاندې، سوريه کې د کورنۍ جګړې او د ايران د هستوي خپرونې په اړه د فرانسې دريځونه د «جنګ پلويو» په توګه تشرېح شوي دي.
زباني تورات
د ربینیک یهودیت له مخې، زباني تورات یا زباني قانون ( عبراني:תורה שבעל פה) (تلفظ: توره شبعل په،  ژباړه: تورات چې ویل کیږي) هغه قوانینو، احکامو، او قانوني او شرعي تفسیرونو ته اشاره کوي چې په پنځو موسايي کتابونو کې لیکل شوي تورات (عبراني: טורה שב קטב)  تلفظ : توره شب کتب ژباړه: تورات چې لیکل شوی دی) شتون نلري، ځکه چې دا د سینا په غره کې موسی ته د څښتن له خوا په شفاهي توګه ورکړل شوی و. د یهودي دود له مخې، تورات له نسل څخه نسل ته پرته له کوم خنډ څخه لېږدول شوی، دا په هیڅ ځای کې نه دی لیکل شوی. مګر په 70 مېلادي کال کې د دویم معبد له وېجاړولو وروسته، کله چې پخپله د یهودي تمدن شتون له ګواښ سره مخ شو، دا شفاهي تورات باید لیکل وليکل شو.
ویلیام رانډولف هرسټ
نیویارک ښار ته له کډه کولو وروسته هغه د نیویارک ژورنال ورځپاڼه خپله کړه او له جوزف پولیتزر سره یې د نیویارک ورلډ پر سر سخت کړکېچ وکړ. هرسټ د جرایمو، فساد، سکس او کنایو د لویو عناوینو په کارولو سره خپل اخبارونه پېرل. هرسټ د خپل فعالیت په اوج کې یې د امریکا په لویو ښارونو کې ۳۰ اخبارونه خپرول. هغه وروسته د مجلو خپرولو ته هم مخه کړه او په نړۍ کې یې د اخبارونو او مجلو لویه سوداګري جوړه کړه. هرسټ د دغو ټولو مدیر مسئولیت پر غاړه درلود او په خپلو اخبارونو او مجلو کې یې د سیاسي خبرونو پوښښ تر کنټرول لاندې درلود چې تر ډېره پورې یې خپل شخصي نظریات خپرول. نوموړي په کیوبا کې د هسپانویانو جنایاتو ته لمن ووهله په داسې حال کې چې په ۱۸۹۸ زکال کې یې د هسپانیا پر وړاندې جګړې ته هغوی ور وبلل. ورته مهال تاریخ پوهان له هسپانیا سره د جګړې اړوند د هغه ادعاوې رد وي او هغه له کچې زیاته مبالغه بولي.
له ۱۹۱۸ زکال او د لومړۍ نړیوالې جګړې له پای وروسته، هرسټ په تدریج سره محافظه کاره لیدلورو ته مخه کړه او د یو انزواګرایانه بهرني سیاست په ترویج کولو یې پیل وکړ څو د هغو چارو له لا ښکېلتیا مخه ونیول شي هغه چې ده د اروپا د فاسدو چارو په توګه ورته اشاره کوله. نوموړی ورته مهال یو مبارز ملت پاله، د روسیې له انقلاب وروسته سخت دریځی کمونېزم ضد او همدارنګه د ملتونو په ټولنې، بریتانویانو، فرانسویانو، جاپانیانو او روسانو باندې بدګمانه و. نوموړی له ۱۹۳۲ زکال څخه تر ۱۹۳۴ زکال پورې د فرانکلین روزولټ پیاوړی ملاتړی و، خو وروسته له هغه جلا شو او په ښي اړخ کې د هغه په مخکښ مخالف واوښت. د ۱۹۳۰مې لسیزې په نیمايي کې د هرسټ انشاراتو د لوستونکو شمېر ۲۰ میلیونه کسانو ته په ورځ کې ورسېد. هغه چندان سم مالي مدیریت نه درلود او له همدې امله د لوی اقتصادي ناورین پر مهال دومره پوروړی شو چې ډېری پانګونې یې د ۱۹۳۰مې لسیزې په وروستیو کې منحل شوې. بیا هم هرسټ وکولای شول خپلې ورځپاڼې او مجلې وساتي.
سیاست ته مخه کول
هرسټ د ترقي غوښتونکي خوځښت په کیڼ اړخ کې و او د کارګري طبقې (هغو چې د ده اخبارونه به یې پېرل) په استازولۍ به یې خبرې کولې، خو شتمن وګړي او واکمنان به یې (چې د هغه د لیکنو سپکاوی به یې کاوه) محکوم کول. د تاماني هال (په منهتن کې دیموکرات بنسټ و) په ملاتړ هرسټ په ۱۹۰۲ او ۱۹۰۴ زکال کې له نیویارک څخه کانګرس ته لار ومونده. نوموړي په ۱۹۰۴ زکال کې ولسمشرۍ ته د دیموکرات ګوند د نوماندۍ د ترلاسه کولو اړونډ ډېره هڅه وکړه خو د محافظه کار آلتون بي پارکر له خوا یې ماته وخوړه. هرسټ هغه مهال چې په ۱۹۰۷ زکال کې له تاماني جلا شو، د نیویارک ایالت د ښاروالۍ د ښاروال په توګه د دریم ګوند په استازیتوب چې هغه خپله د Municipal Ownership League په نامه جوړ کړی و، دغې څوکۍ ته ځان نوماند کړ او په دې سره تاماني هال د هغه د ماتې خوړو په برخه کې ډېره هڅه وکړه.
هرسټ چې د بریتانیا د سترواکۍ یو له مخالفینو څخه و، په لومړۍ نړیواله جګړه کې یې د امریکا له مداخلې او د ملتونو د ټولنې له جوړېدو سره یې مخالفت څرګند کړ. په ۱۹۲۰ او ۱۹۲۴ زکال پورې د هغه ورځپاڼو د هر نوماند له تائید کولو ډډه وکړه. د دولتي مسئولیت د ترلاسه کولو په موخه هغه ته وروستی وړاندیز په ۱۹۲۲ زکال کې و، هغه مهال چې د تاماني هال بنسټ یو شمېر مشرانو له نیویارک ایالت څخه د متحده ایالاتو سنا ته د هغه له لار موندو ملاتړ وکړ. آل سیمت دغه وړاندیز وتو کړ او د هرسټ دایمي دښمني یې پر غاړه واخیسته. هرسټ د ۱۹۳۲ زکال د دیموکرات ګوند په ملي کنوانسیون کې له سمیت څخه د غچ اخیستو د برخې په توګه د خپلو متحدینو ویلیام ګیبز مکادو او جان نانس ګارنر له لارې په داسې حال کې چې هغوی له فرانکلن ډي. روزولټ سره مخالف و، خو بیا یې هم د هغه ملاتړ وکړ.
انتقادي زده‌کړه
عمومي لید
انتقادي زده‌کړه یوه لارښوونیزه تګلاره ده چې د متن پر وړاندې د «انتقادي» لیدلوري د غوره کولو ملاتړ کوي. انتقادي زده‌کړه په فعاله توګه متنونه تحلیلوي او د هغه څه لپاره ستراتیژۍ لري چې پلویان یې د بنسټیزو پیغامونو د څرګندولو په توګه تشرېح کوي. د انتقادي زده‌کړې موخه دا ده چې د شته موضوع په اړه د ځان پوهاوی رامنځته کړي. د انتقادي زده‌کړې په اړه بېلابېلې تیوریکي لید زاویې شته چې بېلابېلې پېداګوژیکي تګلارې یې رامنځته کړې دي. دا تګلارې هغه بنسټیزه فرضیه شریکوي چې وایي: زده‌کړه د متن داسې لوستونکو ته اړتیا لري چې د پوښتنې او نیوکې لار خپله کړي.